గోప్యత పాటిస్తున్న మోదీ..విపక్షాల ఎత్తులకు పైఎత్తులున్యూఢిల్లీ, మే 14 (ఆంధ్రజ్యోతి): రాష్ట్రపతి ఎన్నికలు దగ్గర పడుతున్నా ప్రధాని మోదీ మాత్రం తన మనసులోని మాట బయట పెట్టడం లేదు. తాను కోరుకుంటున్న రాష్ట్రపతి అభ్యర్థి ఎవరన్న దానిపై ప్రధాని నోరు విప్పడం లేదు. ఈ విషయంలో ఆయన చాలా గోప్యత పాటిస్తున్నారు. ప్రతిపక్షాలు ఉమ్మడి అభ్యర్థిని రంగంలోకి దింపాలని చూస్తున్నందునే మోదీ పకడ్బందీగా వ్యవహరిస్తున్నారని, తన మిత్రుడైన పార్టీ జాతీయ అధ్యక్షుడు అమితషాతో కూడా ఆయన రాష్ట్రపతి అభ్యర్థి గురించి చర్చించక పోవడం అందుకు నిదర్శనమని బీజేపీ వర్గాలు భావిస్తున్నాయి. దీంతో మోదీ వ్యూహం ఏమిటన్నది ఎవ్వరికీ అంతుపట్టడం లేదు. రాష్ట్రపతి ఎన్నికల్లో ఎన్డీఏ అభ్యర్థి గెలుపు ఖాయమని తెలిసినా మోదీ ఏకపక్షంగా వ్యవహరించకుండా ఉండేందుకు తాము కూడా అభ్యర్థిని నిలపాలని విపక్షాలు భావిస్తున్నాయి.ప్రతిపక్షాలను కూడగట్టే బాధ్యతను కాంగ్రెస్ అధ్యక్షురాలు సోనియా తన భుజస్కంధాలపై వేసుకున్నారు. వామపక్షాలతో పాటు ఎన్డీఏ వ్యతిరేక పార్టీలతో ఆమె ఇప్పటికే చర్చించారు. విపక్షాలను గౌరవించకుండా, ఏకపక్షంగా ప్రధాని మోదీ రాష్ట్రపతి అభ్యర్థిని ఎంపిక చేస్తే పోటీ అభ్యర్థిని నిలబెట్టాలని ప్రతిపక్షాలన్నీ సూత్రప్రాయ అంగీకారానికి వచ్చాయి. రాష్ట్రపతి ఎన్నికల్లో ఎన్డీఏ మిత్రపక్షాలన్నీ మద్దతు ఇచ్చినా ఇంకా దాదాపు 25వేల ఓట్లు తక్కువ అవుతాయు. అందుకే అన్నాడీఎంకే, టీఆర్ఎస్, బిజూ జనతాదళ్ వంటి పార్టీల అవసరం మోదీకి ఉంది. ఈ క్రమంలోనే వైసీపీ అధినేత జగన్మోహన్రెడ్డి విపక్షాల వలలో పడకుండా మోదీ ఆయనకు అపాయింట్మెంట్ ఇచ్చినట్లు సమాచారం. మోదీపై కోపంతో ఉన్న శివసేన రాష్ట్రపతి ఎన్నికల సమయానికి ఎటువంటి నిర్ణయం తీసుకుంటుందో తెలియనందున అందరితో మంచిగా ఉండాలని మోదీ భావిస్తున్నారు. విపక్షాల ఎత్తులు చిత్తు చేసిన తర్వాత తన అభ్యర్థిని ప్రకటించాలని మోదీ భావిస్తున్నట్లు తెలుస్తోంది. లేని పక్షంలో రాజకీయ సమీకరణల నేపథ్యంలో ఏదో ఒక విషయంలో సర్దుబాటు తప్పదని భావిస్తున్న మోదీ, చివరి వరకూ తన అభ్యర్థిని బయట పెట్టకపోవచ్చని బీజేపీ నేతలు భావిస్తున్నారు. ఉప రాష్ట్రపతి అన్సారీకి రెండు సార్లు అవకాశం ఇచ్చినందున ఈసారి ముస్లిం వర్గానికి అవకాశం దక్కకపోవచ్చని, రాష్ట్రపతిగా ఎస్సీ లేదా ఎస్టీ అభ్యర్థికి మోదీ అవకాశం ఇవ్వవచ్చని కొందరు వాదిస్తున్నారు. అయితే ఎన్నికల సమీకరణలు మోదీ నిర్ణయాలను ఏమాత్రం ప్రభావితం చేయలేవని, యుపి ఎన్నికల్లో అఖండ విజయం తరువాత మోదీ ఫలానా వర్గానికి పదవులు ఇస్తేనే ఓట్లు పడతాయని ఆలోచించడం మానేశారని బీజేపీ నేతలు అభిప్రాయపడుతున్నారు.కాగా, బీసీ అభ్యర్థిని రాష్ట్రపతిని చేయాలనుకుంటే బిహార్కు చెందిన హుకుంసింగ్ దేవ్ నారాయణ్, ఎస్సీ అభ్యర్థి అయితే మధ్యప్రదేశ్కు చెందిన కేంద్ర మంత్రి థావర్చంద్ గెహ్లాట్, ఎస్టీ అభ్యర్థి అయితే జార్ఘండ్ గవర్నర్ ద్రౌపది ముర్మూలను ఎంపిక చేయవచ్చని బీజేపీ నేతలు భావిస్తున్నారు. 2019 ఎన్నికల్లో దక్షిణాది రాష్ర్టాలలో పాగా వేయాలనుకుంటున్న బీజేపీ రాష్ట్రపతి, ఉప రాష్ట్రపతి పదవుల్లో ఒకదాన్ని దక్షిణాది వారికి కట్టబెట్టే అవకాశాలు మెండుగా ఉన్నాయన్నది షా సన్నిహితుల మాట. బాబ్రీ మసీదు కూల్చివేత కుట్ర కేసులో పునర్విచారణకు సుప్రీంకోర్టు ఆదేశించిన నేపధ్యంలో రాష్ట్రపతి రేసు నుంచి అద్వానీ దాదాపు తప్పుకున్నట్లే అని భావిస్తున్నారు. దీంతో రోజుకో పేరు తెరపైకి వస్తోంది.
gopyata paatistunna modii..vipakshaala ettulaku paiettulunyuudlli, mee 14 (aandhrajyoti): rashtrapati ennikalu daggara padutunna pradhaani modii maatram tana manasuloni maata bayata pettadam ledu. taanu korukuntunna rashtrapati abhyarthi evaranna daanipai pradhaani noru vippadam ledu. ee vishayamlo aayana chala gopyata paatistunnaaru. pratipakshaalu ummadi abhyardhini rangamloki dimpaalani chustunnandune modii pakadbandiigaa vyavaharistunnaarani, tana mitrudaina party jaateeya adhyakshudu amitashaato kuudaa aayana rashtrapati abhyarthi gurinchi charchinchaka povadam anduku nidarsanamani bgfa vargaalu bhaavistunnaayi. deentho modii vyuham emitannadi evvarikee anthupattadam ledu. rashtrapati ennikallo ndda abhyarthi gelupu khayamani telisina modii ekapakshamgaa vyavaharinchakundaa undenduku taamu kuudaa abhyardhini nilapaalani vipakshaalu bhaavistunnaayi.pratipakshaalanu koodagatte baadhyatanu congress adhyakshuraalu sonia tana bhujaskandhaalapai vesukunnaru. vaamapakshaalato paatu ndda vyatireka paartiilatoe aame ippatike charchinchaaru. vipakshaalanu gouravinchakundaa, ekapakshamgaa pradhaani modii rashtrapati abhyardhini empika cheste poty abhyardhini nilabettaalani pratipakshaalannii suutrapraaya angikaaraaniki vachayi. rashtrapati ennikallo ndda mitrapakshaalannii maddatu ichina inka daadaapu 25vela otlu takkuva avutaayu. anduke annadienke, trs, bijoo janatadal vanti paarteela avasaram modeeki undi. ee kramamlone vicp adhinetha jaganmohanreddy vipakshaala valalo padakunda modii aayanaku apointment ichinatlu samacharam. modeepai kopamtho unna sivasena rashtrapati ennikala samayaniki etuvanti nirnayam teesukuntundo teliyananduna andaritho manchigaa undaalani modii bhaavistunnaaru. vipakshaala ettulu chittu chesina tarvaata tana abhyardhini prakatinchaalani modii bhaavistunnatlu telustondi. laeni pakshamlo rajakeeya sameekaranala nepathyamlo edho oka vishayamlo sardubaatu tappadani bhaavistunna modii, chivari varakuu tana abhyardhini bayata pettakapovachani bgfa nethalu bhaavistunnaaru. upa rashtrapati ansaareeki rendu saarlu avakaasam ichinanduna eesaari muslim vargaaniki avakaasam dakkakapovachani, raashtrapatigaa essy leda esty abhyardhiki modii avakaasam ivvavachani kondaru vaadistunnaaru. ayithe ennikala sameekaranalu modii nirnayaalanu ematram prabhaavitam cheyalevani, yupi ennikallo akhanda vijayam taruvaata modii falana vargaaniki padavulu istene otlu padataayani aalochinchadam maanesaarani bgfa nethalu abhipraayapadutunnaaru.kaga, bc abhyardhini raashtrapatini cheyalanukunte biharku chendina hucumsing dev narayan, essy abhyarthi ayithe madhyapradeshku chendina kendra mantri thaverchand gehlat, esty abhyarthi ayithe jarghand gavarnar droupadi murmuulanu empika cheyavachani bgfa nethalu bhaavistunnaaru. 2019 ennikallo dakshinaadi rashrtalalo paga veyalanukuntunna bgfa rashtrapati, upa rashtrapati padavullo okadaanni dakshinaadi vaariki kattabette avakaasaalu mendugaa unnaayannadi shaa sannihitula maata. babri maseedu koolchiveta kutra kesulo punarvichaaranaku supreenkortu aadesinchina nepadhyamlo rashtrapati resu nunchi adwani daadaapu tappukunnatle ani bhaavistunnaaru. deentho rojuko paeru terapaiki vastondi.